شەفەق نیوز/ پۆلیس پارێزگای میسان، ئمڕوو دووشەممە، دەسگیرکردن باوگیگ راگەیان ک لەوەر مرافەیگ لەناو ماڵیان لەیەکیگ لە ناوچەیل قەزای مجەر کەبیر کوڕەگەی خوەی وەگولە کوشتیە.
پۆلیس لە بەیاننامیگ رەسیە ئاژانس شەفەق نیوز وت: بەش پۆلیس مجەر کەبیر وەگەرد هەواڵگیری،  توەنستن ئەو باوگە دەسگیر بکەن، دویای دوو ساعەت لە جیوەجیکردن تاوان کوشتن کوڕەگەی وە گولە، هەنای چینە ناو ماڵ یەکیگ لە کەسوکارەیلی ک لەناوی خوەی شاردەو.
وتیش: هووکار کوشتنەگە لەوەر ئەوە بویە ک کوڕەگە وەقسەی باوگی نەکردیە، ک گوایە باوگی داوا لەلی کردیە تەقە لە هاوسایان نەکەێد دویای مرافەیگ لەناوبەینیان، باوجی کوڕەگە ڕازی نەویە، و باوگەگە ناچار بویە چەکەگە لەدەسی بسینێد و تەقە لە کوڕەگەی بکەێد، و گولە دالە سەری و کوشتەی.
